Monialainen yhteisöllinen oppilashuoltopalaveri

Viinijärven koulu

18.5.2018 klo 12-

Paikalla Heikki kuraattori, Sanna erityisopettaja, apulaisjohtaja, Katja erityisopettaja, Sofia oppilas, Niko oppilas kutosluokkalainen, Anna erityisopettajaharjoittelija

Lukuvuoden arviointia

* Hyvää ja säilytettävää
* Kehitettävää
* Jätetään pois

Koulukujetuksissa oppilasedustajien mukaan rauhallisempaa. Syksyllä tärkeä heti ekaviikolla järjestää infoa kuljettajille ja kuljetusoppilaille. Oppilaan havainnon mukaan Ahonkylä-Ristonkangas auto liian pieni, joten bussi hakee osan uudella reissulla. Selvitetään, onko nämä oppilaat ajoissa koulussa?

Kouluterveydenhoitaja toivotaan olevan enemmän paikalla. Oppilaat toivovat, että he myös tuntisivat hänet paremmin. Mikä on terveydenhoitajan resurssi koulullemme? Toteutuuko? Ovessa tulisi lukea, milloin on paikalle seuraavan kerran, jos on poissa. Kuraattorin muistilaput saivat oppilaalta hyvää palautetta. Tietää mistä hänet tavoittaa.

Yläkouluun siirtyminen tuntuu kutosluokkalaisen oppilasedustajan mielestä vähän hämmentävältä. Ekalle päivällä olisi tärkeä saada tarkat ohjeet, mihin pitää mennä, miten siirtyä paikasta toiseen. Uudet tilat, uudet opettajat, uudet koulutoverit jännittää osaa. Olisiko mahdollista saada ajantasainen kartta tiloista ja paikoista? Virpi-apulaisrehtorille laitetaan viestiä. Oppilaiden kannattaa nyt viimeistään kirjautua Wilmaan. Katja ja Sanna tsekkaa kutoset tältä osin. Wilmaan tulee tärkeää tietoa kesän aikana ja jokainen voi näin niihin tutustua. Syksyllä Wilmaan tulee tärkeää tietoa koulunkäyntiin liittyen.

Levottomuutta ja asiatonta kielenkäyttöä erityisopettaja-harjoittelijan havaintojen mukaan esiintyy koulullamme. Kaikki opettajat eivät oppilaan mukaan välitä. Oppilas muisti, että meillä on käytössä Monumento-malli, eli puhuttelun vaihe, jossa oppilas saa kiroilusta tai muusta epäasiallisesta käytöksestä 3/10 minuutin rangaistuksen. Tärkeää on että huoltaja on tietoinen mahdollisimman varhain lapsen toistuvasta epäasiallisesta käytöksestä. Puhelu on hyvä keino tiedottaa. Myös Wilmaan laitetaan merkintöjä jos puhuttelu toistuvaa. Jos puhuttelu ei tuota tulosta, siirrytään kasvatuskeskustelun vaiheeseen.

Koulun toiminnan arviontia, huoltajakysely Wilmassa

* Vain 22 huoltajaa vastasi. Ensi vuonna pitäisi saada enemmän vastauksia. Enemmän muistuttelua kyselystä ja oppilas ehdotti paperiversioita sähköisen kyselyn vaihtoehtona.
* Tarkastelimme tuloksia ja kaikki avokysymykset
* Pitää varmistaa jatkossa, että huoltajilla on tarpeeksi ajankohtaista tietoa koulun toiminnasta että arviointi varmasti perustuu siihen, miten todella toimimme.
* Jatkossa oppilaiden tulee pystyä vaikuttamaan paremmin koulun toimintaan. Osallisuus tulee saada myös näkyväksi!
* Vanhemmat eivät osaa ehkä toivoa tukiopetusta. Opettajat kokevat että ei pysty järjestämään, mutta tämä tulisi ratkaista. Oppilailla on oikein tukiopetukseen. Paljon erityisjärjestelyjä koulun viikkorytmissä. Tämä on voinut vaikuttaa joihinkin tuloksiin.
* Voisiko jokaisen vastauksen perustella avoimessa kohdassa niin kyselystä saisi enemmän tietoa irti.

Terveyden ja hyvinvoinnin laitoksen kouluterveyskysely viime keväältä nykyisille vitoselle ja kutosille

* Tarkastelimme tuloksia mielenkiinnolla.

Ensi syksyyn liittyen vielä sovimme yhdessä, että koulukiusaamisasioissa kuraattori aina mukana. Käsittelyt aina kuraattoripäivänä jos mahdollista. Jos käsittely akuutisti aiemmin, huoltajille tieto, että asia esitellään kuraattorille jälkikäteen ja hän voi vielä jatkossa asiaa kontrolloida ja hoitaa eteenpäin.

Seuraava kokous ensi syksynä.

Muistion kirjasi, Sanna Vänskä